Karen Smith
Karen Smith väitteli Michiganin yliopistossa tohtoriksi 1993. Hänen väitöskirjansa ("Tight Closure of Parameter Ideals and F-Rationality") käsittelee kommutatiivisen eli vaihdannaisen algebran teemoja. Hän esittelee siinä niin kutsutun tiukan sulkeuman periaatetta ja sen soveltamista parametrisiin ideaaleihin ja F-rationaliteettiin. Tiukan sulkeuman käsitteen keksivät aikanaan matemaatikot Melvin Hochster ja Craig Huneke.
Brian May
Kesäkuussa 2007 May viimeisteli 35 vuotta kesken olleen astrofysiikan tohtorinväitöskirjansa, joka koskee eläinratavalon Doppler-ilmiötä. Hän sai tohtorin arvonimen astrofysiikasta 2008. Hän on kirjoittanut myös yhdessä Sir Patrick Mooren ja Chris Lintottin kanssa kirjan "Bang! Maailmankaikkeuden historia" (engl. "Bang! The History of Universe", suomeksi kustantanut Ajatus Kirjat 2007), joka käsittelee kosmologiaa. Kaksi Brian Mayn kirjoittamaa tieteellistä artikkelia on lisäksi julkaistu "Nature"-tiedelehdessä.